Максимилиан Волошин
Дошли сме всуе на земята…

Превод от руски: Петър Велчев, 2008

chitanka.info

Дошли сме всуе на земята…[0]

Дошли сме всуе на земята.

В тъмници тънем без слънца.

И се притискаме в тъмата,

като безпомощни деца.

Весло в реката мъртва плиска.

Орфей зове жена си в мрак.

И някой да ни слее иска,

и някой ни разделя пак.

Скръбта не смее да извика.

Гори в ръката ни ръка.

И влажен камък все така

в тъмата шепне: Евридика!

1905

[0] В ръкописа е озаглавено „Надпис върху античен барелеф“. Има се предвид барелефа в парка Версай, изобразяващ Орфей, който слиза в ада. Когато Евридика, жената на митичния тракийски певец Орфей, умира от ухапване на змия, той измолва от бога на подземното царство разрешение да я отведе обратно на земята. Ала нарушава условието да не се обръща назад, към крачещата след него Евридика, и тя завинаги остава в царството на мъртвите. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.